PM Charlot Salwai hemi presem Church of Melanesia long kontrbusen blong hem long developmen mo fasin blong holemtaet spiritual laef long Vanuatu tede. Mr Salwai i talem se Church of Melanesia olsem ol nara church we oli stap long Vanuatu, oli kontribiut bigwan long prea blong olgeta blong mekem se i save pis mo uniti oltaem long kantri. Hemi kongratuletem Church of Melanesia long Vanuatu blong oli save hostem long end blong yia ia fes eva sinod blong church. Long taem ia long las sande PM Salwai hemi kontribiut blong ol memba blong church oli save resem ova long 1.3 milliion vatu blong hostem miting ia.
Minista blong Climate Change, Ham Lini Vanuroroa, hemi bin kam putum mani donesen blong hem long taem.
Ova long 1.3 million vatu ia, oli memba blong church, oli bin maneij blong oli save resem bitwin 2 kasem 5 klok nomo long las sande aftenun long Fresh Water skul.
Gavman Website, hemi andastanem se fand resing blong las sande, hemi las fand resing blong hostem sinod ia. Total mani we oli resem kasem las sande. hemi ova long 4 million vatu.
tpi_Latn tpi_Latn tpi_Latn tpi_Latn